CELEX: 32014D0332
Language: hu
Date: 2014-06-04 00:00:00
Title: 2014/332/EU: A Bizottság végrehajtási határozata ( 2014. június 4. ) a 92/260/EGK, a 93/197/EGK és a 2004/211/EK határozat mellékleteinek a törzskönyvezett lovak India területének bizonyos részeiből történő behozatalát érintő állat-egészségügyi és állatorvosi bizonyítványokra vonatkozó feltételek tekintetében történő módosításáról (az értesítés a C(2014) 3582. számú dokumentummal történt)  EGT-vonatkozású szöveg

6.6.2014   
            
            
               HU
            
            
               Az Európai Unió Hivatalos Lapja
            
            
               L 167/52
            
         A BIZOTTSÁG VÉGREHAJTÁSI HATÁROZATA
   (2014. június 4.)
   a 92/260/EGK, a 93/197/EGK és a 2004/211/EK határozat mellékleteinek a törzskönyvezett lovak India területének bizonyos részeiből történő behozatalát érintő állat-egészségügyi és állatorvosi bizonyítványokra vonatkozó feltételek tekintetében történő módosításáról
   
      
         (az értesítés a C(2014) 3582. számú dokumentummal történt)
      
   
   (EGT-vonatkozású szöveg)
   
      (2014/332/EU)
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre (1) és különösen annak 17. cikke (3) bekezdésének a) pontjára,
   tekintettel a lófélék mozgására és harmadik országból történő behozatalára irányadó állat-egészségügyi feltételekről szóló, 2009. november 30-i 2009/156/EK tanácsi irányelvre (2) és különösen annak 12. cikke (1) és (4) bekezdésére, 15. cikke a) pontjára, 16. cikke (2) bekezdésére, 19. cikkének bevezető mondatára, valamint 19. cikkének a) és b) pontjára,
   mivel:
   
               (1)
            
            
               A 2009/156/EK irányelv megállapítja az élő lófélék Unióba történő behozatalának állat-egészségügyi feltételeit. Az irányelv úgy rendelkezik, hogy a lófélék Unióba történő behozatala csak olyan harmadik országokból engedélyezett, amelyekben teljesülnek bizonyos állat-egészségügyi követelmények.
            
         
               (2)
            
            
               A 92/260/EGK bizottsági határozat (3) előírja azokat az állat-egészségügyi feltételeket és állatorvosi bizonyítványokra vonatkozó követelményeket, amelyek a törzskönyvezett lovaknak az említett határozat I. mellékletében szereplő, állat-egészségügyi állapot alapján felállított csoportokba tartozó harmadik országokból az Unióba történő, 90 napnál rövidebb időtartamra szóló ideiglenes behozatala esetében teljesítendők. Az említett határozat II. melléklete azon állat-egészségügyi bizonyítványok mintáit tartalmazza, melyeknek a megfelelő csoportba tartozó harmadik országokból érkező állatokat kísérniük kell.
            
         
               (3)
            
            
               A 93/197/EGK bizottsági határozat (4) előírja azokat az állat-egészségügyi feltételeket és azokat az állatorvosi bizonyítványokra vonatkozó követelményeket, amelyek a törzskönyvezett, valamint a tenyésztési és termelési célú lóféléknek az említett határozat I. mellékletében szereplő, állat-egészségügyi állapot alapján felállított csoportokba tartozó harmadik országokból az Unióba történő behozatala esetében teljesítendők. Az említett melléklet meghatározza a lófélék azon kategóriáját is, melynek behozatala egy adott harmadik országból engedélyezett. Az említett határozat II. melléklete azon állat-egészségügyi bizonyítványok mintáit tartalmazza, melyeknek a megfelelő csoportba tartozó harmadik országokból érkező állatokat kísérniük kell.
            
         
               (4)
            
            
               A 2004/211/EK bizottsági határozat (5) létrehozza a tagállamok által a lófélék, továbbá a lófélék spermájának, petesejtjeinek és embrióinak behozatalára feljogosított harmadik országoknak és – amennyiben a régiókba sorolás alkalmazandó – azok részeinek jegyzékét, valamint feltünteti az ilyen behozatalokra alkalmazandó egyéb feltételeket. E jegyzéket az említett határozat I. melléklete tartalmazza.
            
         
               (5)
            
            
               A rendelkezésre álló információk alapján India az uniós jogszabályok értelmében mentes az afrikai lópestistől, melynek utolsó előfordulását 1963-ban jelentették. India két éve mentes továbbá a keleti ló-encephalomyelitistől, melynek egyetlen esetét sem jelentették az említett harmadik országban. India területének egyes részein azonban előfordul a takonykór, a tenyészbénaság előfordulásáról pedig nem állnak rendelkezésre adatok.
            
         
               (6)
            
            
               Tekintve az Indiában a lófélékre átvihető betegségek terén fennálló járványügyi helyzetet, a szóban forgó harmadik országot a 92/260/EGK és a 93/197/EGK határozat I. mellékletében szereplő C. csoporthoz kellene sorolni.
            
         
               (7)
            
            
               Mivel törzskönyvezett lovak kisebb eséllyel fertőződnek meg takonykórral, a lóféléknek az Unióba történő behozatalát helyénvaló a törzskönyvezett lovakra korlátozni, valamint kötelezővé tenni az említett, Unióba behozott törzskönyvezett lovaknak a 92/260/EGK vagy a 93/197/EGK határozatnak megfelelően takonykór és tenyészbénaság tekintetében végzendő vizsgálatát. Ezért indokolt, hogy az említett határozatok II. mellékletében szereplő C. állat-egészségügyi bizonyítványminta kitérjen a szóban forgó, Indiából érkező törzskönyvezett lovak behozatala tekintetében a fent említett vizsgálatokra.
            
         
               (8)
            
            
               A 92/260/EGK, illetve a 93/197/EGK határozat I. és II. mellékletét ezért ennek megfelelően módosítani kell.
            
         
               (9)
            
            
               2013. december 31-i levelében India tájékoztatta a Bizottságot, hogy létrehozott egy lóbetegségektől mentes övezetet az Uttar Pradesh állambeli Meerut Cantonment (district Meerut, division Meerut) Remount and Veterinary Corps (RVC) Centre elnevezésű központjában, előírva a 2009/156/EK irányelv 12. cikkének értelmében szükséges garanciák biztosítását.
            
         
               (10)
            
            
               Addig, amíg a Bizottság kiküldetés keretében nem ellenőrzi a fentieket, és tekintettel arra, hogy India részt kíván venni a Normandiában (Franciaország) 2014 augusztusában a Nemzetközi Lovasszövetség (Fédération Èquestre Internationale – FEI) által szervezett World Equestrian Games (Lovas Világjátékok) rendezvényen, az India által létrehozott, lóbetegségektől mentes övezetet helyénvaló 2014 októberéig ideiglenes jelleggel jóváhagyni.
            
         
               (11)
            
            
               A régiókba soroláson belül meg kell adni a törzskönyvezett lovaknak a lóbetegségektől mentes övezetből a legközelebbi nemzetközi repülőtérre történő átszállítására szolgáló elérési útvonalakat, amelyekre vonatkozóan India a standard operatív eljárásokat (Standard Operating Procedures) és a biobiztonsági intézkedéseket meghatározta.
            
         
               (12)
            
            
               A 2004/211/EK határozat I. mellékletét ezért ennek megfelelően módosítani kell.
            
         
               (13)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 92/260/EGK határozat I. és II. melléklete e határozat I. mellékletének megfelelően módosul.
   2. cikk
   A 93/197/EGK határozat I. és II. melléklete e határozat II. mellékletének megfelelően módosul.
   3. cikk
   A 2004/211/EK határozat I. melléklete e határozat III. mellékletének megfelelően módosul.
   4. cikk
   Ennek a határozatnak a tagállamok a címzettjei.
   
      Kelt Brüsszelben, 2014. június 4-én.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 268., 1992.9.14., 54. o.
   
   
      (2)  HL L 192., 2010.7.23., 1. o.
   
   
      (3)  A Bizottság 1992. április 10-i 92/260/EGK határozata a törzskönyvezett lovak ideiglenes behozatalára vonatkozó állat-egészségügyi feltételekről és a szükséges állatorvosi bizonyítványokról (HL L 130., 1992.5.15., 67. o.).
   
      (4)  A Bizottság 1993. február 5-i 93/197/EGK határozata a törzskönyvezett, valamint a tenyésztési és termelési célú lófélék behozatalára vonatkozó állat-egészségügyi feltételekről és a szükséges állatorvosi bizonyítványról (HL L 86., 1993.4.6., 16. o.).
   
      (5)  A Bizottság 2004. január 6-i 2004/211/EK határozata a tagállamok által az élő lófélék, továbbá a lófélék spermájának, petesejtjeinek és embrióinak behozatalára feljogosított harmadik országok és azok részei jegyzékének megállapításáról, valamint a 93/195/EGK és a 94/63/EK határozat módosításáról (HL L 73., 2004.3.11., 1. o.).
   
      I. MELLÉKLET
      A 92/260/EGK határozat I. és II. melléklete a következőképpen módosul:
      
                  1.
               
               
                  Az I. mellékletben a C csoportba sorolt harmadik országok jegyzékének helyébe a következő szöveg lép:
                  „C csoport (1)
                  Kanada (CA), Kína (3) (CN), Hongkong (HK), India (3) (IN), Japán (JP), Koreai Köztársaság (KR), Makaó (MO), Malajzia (félsziget) (MY), Szingapúr (SG), Thaiföld (TH), Amerikai Egyesült Államok (US)”
               
            
                  2.
               
               
                  A II. mellékletben szereplő C. állat-egészségügyi bizonyítványminta III. szakasza l) pontjának helyébe a következő szöveg lép:
                  
                              „l)
                           
                           
                              Amennyiben a ló Kínából (1) (3), Indiából (1) (3) vagy Thaiföldről (3) érkezik, … -án takonykórra és tenyészbénaságra irányuló komplementkötési, negatív eredménnyel zárult vizsgálatnak vetették alá; a vizsgálatra az exportot megelőző 10 napon belül vett vérmintán 1:10 arányú szérumhígítással került sor (4) (5);”
                           
                        
            
   
      II. MELLÉKLET
      A 93/197/EGK határozat I. és II. melléklete a következőképpen módosul:
      
                  1.
               
               
                  Az I. mellékletben a C csoportba sorolt harmadik országok jegyzékének helyébe a következő szöveg lép:
                  „C csoport (1)
                  Kanada (CA), Kína (2) (3) (CN), Hongkong (3) (HK), India (2) (3) (IN), Japán (3) (JP), Koreai Köztársaság (3) (KR), Makaó (3) (MO), Malajzia (félsziget) (3) (MY), Szingapúr (3) (SG), Thaiföld (3) (TH), Amerikai Egyesült Államok (US)”
               
            
                  2.
               
               
                  A II. mellékletben szereplő C. állat-egészségügyi-bizonyítványminta III. szakasza m) pontjának helyébe a következő szöveg lép:
                  
                              „m)
                           
                           
                              Amennyiben a ló Kínából (1) (3), Indiából (1) (3) vagy Thaiföldről (3) érkezik, …-án takonykórra és tenyészbénaságra irányuló komplementkötési, negatív eredménnyel zárult vizsgálatnak vetették alá; a vizsgálatra az exportot megelőző 10 napon belül vett vérmintán 1:10 arányú szérumhígítással került sor (4);”
                           
                        
            
   
      III. MELLÉKLET
      A 2004/211/EK határozat I. melléklete a következőképpen módosul:
      
                  1.
               
               
                  A táblázat az alábbi sorral egészül ki az ISO-országkódok sorrendjének megfelelően:
                  
                              „IN
                           
                           
                              India
                           
                           
                              IN-0
                           
                           
                              Az egész ország
                           
                           
                              C
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                               
                           
                        
                              IN-1
                           
                           
                              Az Uttar Pradesh állambeli Meerut Cantonment (district Meerut, division Meerut) Remount and Veterinary Corps (RVC) Centre nevű központjában létrehozott, lóbetegségektől mentes övezet, valamint a központot az újdelhi repülőtérrel összekötő útvonal.
                              (A részleteket lásd a 6. mezőben.)
                           
                           
                              C
                           
                           
                              X
                           
                           
                              –
                           
                           
                              X
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              Érvényességi idő: 2014. október 31.”
                           
                        
            
                  2.
               
               
                  A melléklet a következő 6. mezővel egészül ki:
                  
                              „6. mező
                           
                           
                               
                           
                        
                              IN
                           
                           
                              India
                           
                           
                              IN-1
                           
                           
                              Az Uttar Pradesh állambeli Meerut Cantonment (district Meerut, division Meerut) Remount and Veterinary Corps (RVC) Centre nevű központjában létrehozott, lóbetegségektől mentes övezet (koordináták: 29.028893, 77.731018 vagy +29° 01′ 44,01″, +77° 43′ 51,66″), az azt körülvevő – a National Highway No 58 autópályára vezető Roorkee, Mawana és Delhi utakat magában foglaló – 10 km-es felügyeleti zóna, valamint az onnan az újdelhi Indira Gandhi Nemzetközi Repülőtérre vezető alábbi utak: Hapur Road (57), GT Road, Dharampura Road, Eastern Approach Road, Yudister Setu, Lala Hardev Sahai Marg, Mahatma Road, Vandemataram Marg, National Highway No 8, Airport Road és Ullan Batar Marg.”